rejauldu/bengali-wikipedia huggingface dataset:
প্রাজক্তা পোটনিস (জন্ম ১৯৮০) হলেন মুম্বাই-ভিত্তিক একজন ভারতীয় সমসাময়িক শিল্পী, যিনি ফটোগ্রাফি, চিত্রকলা, ভাস্কর্য এবং স্থাপনার কাজ করেন। তিনি নিজের কাজের মাধ্যমে অন্তরঙ্গ ও সর্বজনীন জগতের মধ্যে সংযোগ এবং বিশ্ব রাজনীতি ও অর্থনীতিকে প্রভাবিত করে এমন ভূ-প্রকৃতি অন্বেষণ করেছেন।   প্রারম্ভিক জীবন  প্রাজক্তা পোটনিস ১৯৮০ সালে ভারতের মুম্বাইয়ে জন্মগ্রহণ করেন। তিনি মুম্বাইয়ের জে জে স্কুল অফ আর্ট থেকে বিএফএ ও এমএফএ ডিগ্রি (১৯৯৫-২০০২) এবং ফিল্ম অ্যাণ্ড টেলিভিশন ইনস্টিটিউট অফ ইণ্ডিয়া (এফটিটিআই) থেকে ফিল্ম অ্যাপ্রিসিয়েশন কোর্সে ডিগ্রি অর্জন করেন। "রান্নাঘর বিতর্ক"-এ মার্কিন রাষ্ট্রপতি রিচার্ড নিক্সন সোভিয়েত প্রধানমন্ত্রী নিকিতা ক্রুশ্চেভকে এমন একটি রান্নাঘর দেখানোর চেষ্টা করেছিলেন যেটি মার্কিন যুক্তরাষ্ট্রের যে কোন মানুষের জন্য সাশ্রয়ী হবে। এই সম্পর্কে পড়ার পর তিনি রান্নাঘর এবং গৃহস্থালীর যন্ত্রপাতি শৈল্পিকভাবে ব্যবহারে আগ্রহী হয়ে ওঠেন। তিনি যন্ত্রপাতির পেছনের ইতিহাস এবং যুদ্ধোত্তর সমাজে তাদের প্রভাব অন্বেষণ করেছিলেন।   কর্মজীবন  তাঁর বহুমুখী কাজের মধ্যে রয়েছে চিত্রকলা, স্থাপনা, ভাস্কর্য এবং আলোকচিত্র। তিনি ভারতে এবং আন্তর্জাতিকভাবে বিভিন্ন জাদুঘর / প্রতিষ্ঠানে তাঁর কাজের প্রদর্শনী করেছেন, এর মধ্যে রয়েছে চীনের বেইজিংয়ে উলেন্স সেন্টার ফর কনটেম্পোরারি আর্ট (২০১২), পোল্যাণ্ডের ওয়ারশতে জাচেটা ন্যাশনাল গ্যালারি অফ আর্ট (২০১১), লিথুয়ানিয়ার ভিলনিয়াসের কনটেম্পোরারি আর্ট সেন্টার (২০১১), রোমের ম্যাক্সএক্সআই ন্যাশনাল মিউজিয়াম অফ এক্সএক্সআই সেঞ্চুরি (২০১১), ফ্রান্সের প্যারিস শহরের লিয়ন মিউজিয়াম অফ কনটেম্পোরারি আর্ট (২০১১), ডেনমার্কের হার্ট হার্নিং মিউজিয়াম অফ কনটেম্পোরারি আর্ট (২০১০), নরওয়ের অসলোর অ্যাস্টার্প ফার্নলি মিউজিয়াম অফ মডার্ন আর্ট (২০০৯), অস্ট্রিয়ার এসএসএল মিউজিয়াম অফ কনটেম্পোরারি আর্ট (২০১০), নতুন দিল্লির কেএইচওজে ইন্টারন্যাশনাল আর্টিস্টস ওয়ার্কশপ (২০০৯), মুম্বাইয়ের কেএইচওজে ইন্টারন্যাশনাল আর্টিস্টস ওয়ার্কশপ (২০০৯), মুম্বাইয়ের ন্যাশনাল গ্যালারি অফ আর্ট (২০০২)।   একক প্রদর্শনী  তাঁর একক প্রদর্শনীর মধ্যে রয়েছে মুম্বাইয়ের প্রজেক্ট ৮৮-এ "হোয়েন দ্য উইণ্ড ব্লোজ" (২০১৬), বার্লিনের কুনস্টলারহাউস বেথানিয়েনে "রান্নাঘর বিতর্ক" (২০১৪), মুম্বাইয়ের দ্য গিল্ড-এ টাইম ল্যাপস (২০১২), কলকাতার এক্সপেরিমেন্টার-এ লোকাল টাইম (২০১২), মুম্বাইয়ের দ্য গিল্ড আর্ট গ্যালারিতে পোরাস ওয়াল (২০০৮), সিউলের এম গ্যালারিতে মেমব্রেনস অ্যাণ্ড মার্জিনস (২০০৮), মুম্বাইয়ের দ্য গিল্ড আর্ট গ্যালারিতে ওয়ালস ইন বিটুইন (২০০৬)।   পুরস্কার  প্রাজক্তা পোটনিস তাঁর কাজের জন্য বেশ কিছু গুরুত্বপূর্ণ পুরস্কার পেয়েছেন, যার মধ্যে রয়েছে শিল্পের জন্য সংস্কৃতি পুরস্কার (২০১০), ইনলাক্স ফাইন আর্ট পুরস্কার (২০০৩-০৪), এবং জাতীয় সংস্কৃতি বিভাগ থেকে তরুণ শিল্পী ফেলোশিপ (২০০২-০৩)।   তথ্যসূত্র   বিষয়শ্রেণী:মহারাষ্ট্রের নারী শিল্পী বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম
পা'ও ভাষা ( পা-ও বা পা-ওহ, পা'ও বানান; ပအိုဝ်ႏဘာႏသာႏ ,  );  ), কখনও কখনও তাউংথু বা টঙথু, একটি কারেনী ভাষা যা বর্মর প্রায় ন-লাখ মানুষ দ্বারা ব্যবহৃত হয়।   ভাষাটি প্রাথমিকভাবে খ্রিস্টান মিশনারিদের দ্বারা তৈরি করা মোন-বর্মী লিপির বর্ণমালা ব্যবহার করে লেখা হয়, এবং ইন্টারনেটে এখন এর জন্য উপলব্ধ অনেক উপকরণ খ্রিস্টান মিশনারী জড়িত থাকার কারণে এসেছে, যদিও বেশিরভাগ পা'ও সাধারণত  বৌদ্ধ (বাস্তব পরিসংখ্যান, ইত্যাদি ছাড়া)।  ভাষাটিকে "কালা কারেন" এবং "হাদা কারেন" নামেও উল্লেখ করা হয়, যে দুটি শব্দই মিয়ানমারের লাল কারেন" (কারেনি) এর বিপরীতে ব্যবহৃত হয়।   ধ্বনিবিদ্যা  নিম্নলিখিতগুলি পা'ও (টাংথু) ভাষার উচ্চারণগত বৈশিষ্ট্যগুলি প্রদর্শন করে:    ব্যঞ্জনবর্ণ   ল্যাবিয়াল অ্যালভিওলার পালাতাল ভেলার গ্লোটাল প্লোসিভ শব্দহীন      উচ্চাকাঙ্ক্ষী     কন্ঠস্বর    ফ্রিকেটিভ   নাসিকা    ট্রিল   আনুমানিক পার্শ্বীয়   কেন্দ্রীয়     /p, t, k, ʔ/ এবং /m, n, ŋ/ চূড়ান্ত ব্যঞ্জনবর্ণ হতে পারে। থামাগুলোকে অপ্রকাশিত [p̚, t̚, k̚] হিসেবেও শোনা যেতে পারে।   স্বরধ্বনি   সামনে কেন্দ্রীয় ফিরে উচ্চ    উচ্চ-মধ্য   মাঝামাঝি  নিম্ন-মধ্য   কম  গ্লাইডেড     তথ্যসূত্র   বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ক্যারেনিক ভাষা বিষয়শ্রেণী:পা'ও ব্যক্তি
শাহনেওয়াজ প্রধান (১৯৬৬/১৯৬৭–১৭ ফেব্রুয়ারি ২০২৩)Shahnawaz Pradhan Death: शाहनवाज प्रधान का हार्ट अटैक से निधन, 'मिर्जापुर' में बने थे 'गुड्डू भैया' के ससुर  ছিলেন একজন ভারতীয় টেলিভিশন এবং চলচ্চিত্র অভিনেতা। তিনি ঐতিহাসিক আরব্য রজনী নিয়ে নির্মিত ভারতীয় টেলিভিশন ধারাবাহিক আলিফ লায়লা-তে (১৯৯৩-৯৭)  নাবিক সিন্দবাদের চরিত্রে অভিনয়ের জন্য সুপরিচিত। এছাড়াও সাগর ফিল্সের ব্যানারে নির্মিত শ্রী কৃষ্ণ এবং ফ্যান্টম- নামক টেলিভিশন ধারাবাহিকে হাফিজ সাইদের চরিত্রে অভিনয় করে সর্বমহলে জনপ্রিয়তা অর্জন করেন। তিনি জি মারাঠিতে প্রচারিত মারাঠি সিরিয়াল 'কাহে দিয়া পরদেসেও' অভিনয় করেছেন।  চলচ্চিত্রের তালিকা টেলিভিশন  বছর  ধারাবাহিক  ভূমিকা  চ্যানেল  টীকা ১৯৯৩  দেখ ভাই দেখ  ইন্সপেক্টর ডিডি ন্যাশনাল  ১৯৯৩–১৯৯৭  আলিফ লায়লা  সিন্দাবাদ    ডাক্কু আসভানদিয়াজ আলী বাবা চল্লিশ চোর ১৯৯৩  কৃষ্ণা  নন্দ বাবা  রাজা বলি  ১৯৯৩–১৯৯৭  বোমকেশ বকশি  ইন্সপেক্টর ভারত চিড়িয়াঘর (খন্ড ১ ও ২) এবং কাহে কাভি কালিদাশ  শাহনেওয়াজ কর্তৃক নিমিত ২০০৫  হরি মিরচি লাল মিরচি  রিতুর বাবা  ২০০৮–২০০৯  বন্ধন সাত জানেমন কা   কালার্স টিভি  ২০১২–২০১৩  দি সুইটুস লাইফ অফ করণ এন্ড কবির   ডিজনি চ্যানেল ২০১৩ ২৪  কেকে, কার্ল ওয়েব থেকে অনুপ্রাণিত  কালার্স টিভি  টোটা উয়েডস ময়না   সনি সাব  ২০১৬–২০১৭  কাহে দিয়া পরদেশ  মাতাপ্রসাদ শুক্লা  জি মারাঠি   চলচ্চিত্র  বছর  চলচ্চিত্র  ভূমিকা  মন্তব্য ১৯৯৯  প্যায়ার কই খেল নাহি  জীবন  ২০১৪রাজা নাটারওয়ালঅতিথি উপস্থিতিবেটার নিয়ার দ্যা গেম্বলার ২০১৫ প্যানথম  হাফিজ সাঈদ  ২০১৭ রইজ    ওয়েজ সিরিজ বেটার লাইফ ফাউন্ডেশন (ওয়েব সিরিজ) এআইবি: দ্যা কমেন্টারিজ - ঘার ওয়াপসি মির্জাপুর (ওয়েব সিরিজ) ২০১৮ - ইন্সপেক্টর পরশুরাম গুপ্ত হটস্টার - ২০১৯ (হটস্টারে নির্মিত ওয়েব সিরিজ) হটস্টেজ - ২০২০ (হটস্টারে নির্মিত ওয়েব সিরিজ) স্টাফরুম: উপাধ্যক্ষ অজয় ​​গ্রোভার  তথ্যসূত্র  বহিঃসংযোগ  বিষয়শ্রেণী:১৯৬০-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় মুসলিম
মানকু রাম সোধি (জন্ম: ১ আগস্ট ১৯৩৪, গ্রাম: সোনাবল, বস্তার) মধ্য প্রদেশের ভারতীয় জাতীয় কংগ্রেসের নেতা। তিনি লোকসভার সদস্য হিসাবে বস্তার লোকসভা কেন্দ্রের প্রতিনিধির দায়িত্ব পালন করেছিলেন। তিনি অষ্টম, নবম এবং দশম লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:মধ্যপ্রদেশ বিধানসভার সদস্য ১৯৮০-১৯৮৫ বিষয়শ্রেণী:মধ্যপ্রদেশ বিধানসভার সদস্য ১৯৬২-১৯৬৭ বিষয়শ্রেণী:মধ্যপ্রদেশ বিধানসভার সদস্য ১৯৭২-১৯৭৭ বিষয়শ্রেণী:মধ্যপ্রদেশ বিধানসভার সদস্য ১৯৭৭-১৯৮০ বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
ভবিষ্যতের ভূত হল ২০১৯ সালের একটি বাংলা ভাষার একটি ব্যঙ্গাত্মক চলচ্চিত্র যেটি পরিচালনা করেছেন অনীক দত্ত। চলচ্চিত্রটি ২০১৯ সালের ১৫ ফেব্রুয়ারি মুক্তি পায়। নামের সাথে মিল থাকলেও চলচ্চিত্রটি অনীক দত্ত পরিচালিত ভূতের ভবিষ্যৎ এর সিকুয়েল নয়। মুক্তি পাবার পরদিন প্রেক্ষাগৃহগুলো চলচ্চিত্রটির প্রদর্শনী বন্ধ করে দেয়। কারণ হিসেভে তারা 'ওপর মহলের নির্দেশ আছে' বলে অভিহিত করে। বিভিন্ন সংবাদপত্রে অসমর্থিত সূত্রের বরাত দিয়ে বলা হয় যে, পশ্চিমবঙ্গ পুলিশ প্রেক্ষাগৃহগুলোকে চলচ্চিত্রটি প্রদর্শন করতে মানা করেছে।  অভিনয়ে  পরাণ বন্দ্যোপাধ্যায় – মৃত্যুঞ্জয় বিশ্বাস   স্বস্তিকা মুখোপাধ্যায় – বাতাবিবালা  সব্যসাচী চক্রবর্তী –   বরুণ চন্দ – হরিসাধন রায়  মুনমুন সেন – ম্যাডাম জেসিকা   খরাজ মুখোপাধ্যায় – বিষ্টু মন্ডল  কৌশিক সেন   সুমন্ত মুখার্জি – সাম্যব্রত সরকার  অরুণাভ দত্ত – বীরু   চন্দ্রায়ী ঘোষ – মিস রূপালী  দেবপ্রসাদ হালদার  সিদ্ধার্থ চ্যাটার্জি  বাদশাহ মৈত্র  প্রদীপ মিত্র  সঞ্জয় বিশ্বাস – অতিথি উপস্থিতি  সিদ্ধার্থ বসু রায় – অতিথি উপস্থিতি  সমালোচনা মুক্তির পাওয়ার পরদিন চলচ্চিত্রটিকে প্রেক্ষাগৃহ থেকে সরিয়ে নেওয়া হয়। এই কর্মকাণ্ড "ফ্যাসিস্ট" (অভিনেতা সৌমিত্র চট্টোপাধ্যায় ও অভিনেত্রী-পরিচালক অপর্ণা সেন কর্তৃক), "নিন্দনীয় " (পরিচালক সৃজিত মুখোপাধ্যায় কর্তৃক), "পুরোপুরি অগণতান্ত্রিক" (অর্থনীতিবিদ মৈত্রীশ ঘটক কর্তৃক), এবং "একজনের চলচ্চিত্র দেখার স্বাধীনতায় হস্তক্ষেপ" (দ্য স্টেটসম্যান পত্রিকার সম্পাদকীয়তে) বলে সমালোচিত হয়। চলচ্চিত্রটির উপর দেওয়া নিষেধাজ্ঞা "অসাংবিধানিক" বলে অন্যান্য বিশ্লেষকগণ মন্তব্য করেন। ভবিষ্যতের ভূত চলচ্চিত্রটি যারা দেখেছেন তারা বলছেন যে, চলচ্চিত্রটিতে এমন বেশ কিছু বিষয় রয়েছে, যেখানে নাম না করে পশ্চিমবঙ্গের ক্ষমতাসীন দল সর্বভারতীয় তৃণমূল কংগ্রেস এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের সমালোচনা করা হয়েছে।'ভবিষ্যতের ভূত': হঠাৎ কেন উধাও হলো কলকাতার সিনেমা চলচ্চিত্রটির নিষেধাজ্ঞার ব্যাপারে প্রশ্ন করা হলে মমতা বন্দ্যোপাধ্যায় বলেন, "এ নিয়ে আমাকে কিছু জিজ্ঞাসা করবেন না। ওটা সম্পূর্ণ আলাদা ব্যাপার।" চলচ্চিত্রটির প্রদর্শন বন্ধের প্রতিবাদে রাস্তায় পথবিক্ষোভ অনুষ্ঠিত হয়। চলচ্চিত্রটি প্রদর্শনের জন্য কলকাতা হাইকোর্টে রিট পিটিশন করা হয়। চলচ্চিত্রটির প্রদর্শনী বন্ধের জন্য কলকাতা হাইকোর্ট রাজ্য সরকারকে বিশ লাখ টাকা ক্ষতিপূরণ প্রদানের নির্দেশ দেন।‘ভবিষ্যতের ভূত’ উধাও করায় জরিমানা কলকাতা হাইকোর্টের হস্তক্ষেপে ৫ এপ্রিল থেকে চলচ্চিত্রটির প্রদর্শনী পুনরায় শুরু হয়।  তথ্যসূত্র  বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের হাস্যরসাত্মক চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১৯-এর হাস্যরসাত্মক চলচ্চিত্র বিষয়শ্রেণী:২০১০-এর দশকের বিদ্রুপাত্মক চলচ্চিত্র বিষয়শ্রেণী:ভারতীয় ব্যঙ্গাত্মক চলচ্চিত্র বিষয়শ্রেণী:অনীক দত্ত পরিচালিত চলচ্চিত্র
প্যাটেল সুধাকর রেড্ডি (ইংরেজি: Patel Sudhakar Reddy) (মৃত্যু: ২৩ মে, ২০০৯) একজন ভারতীয় মাওবাদী নেতা যিনি ভারতের কমিউনিস্ট পার্টি (মাওবাদী)র কেন্দ্রীয় কমিটির সদস্য ছিলেন।   প্রারম্ভিক জীবন  প্যাটেল সুধাকর অন্ধ্রপ্রদেশ রাজ্যের মহবুবনগর জেলার কুর্থিরাভুলাচেরুভু গ্রামের বাসিন্দা ছিলেন। তিনি ছিলেন জমিদার ও বিত্তবান পরিবারের একমাত্র সন্তান। বিপ্লবী বামপন্থী রাজনীতিতে যোগদান করেন ছাত্রাবস্থাতেই। গারোয়াল এলাকায় মাওবাদ ভাবাপন্ন  র‍্যাডিকাল স্টুডেন্ট এসোসিয়েশন এর সদস্য হন। তিনি ওসমানিয়া বিশ্ববিদ্যালয়তে ইঞ্জিনিয়ারিং পড়তেন এবং স্বর্ণপদক প্রাপ্ত হন।   রাজনীতি  ছাত্র রাজনীতির সাথে যুক্ত থাকতেই কোন্ডাপল্লী সীতারামাইয়া প্রতিষ্ঠিত সিপিআই (এম এল) (জনযুদ্ধ) গোষ্ঠীতে যোগ দিয়েছিলেন প্যাটেল সুধাকর। ১৯৮৩ সালে তিনি উত্তর তেলঙ্গানার এটারনগরম - মহাদেবপুর জঙ্গল এলাকায় গেরিলা বাহিনীর প্রধান হিসেবে কাজ করেন। পার্টির সিদ্ধান্ত অনুযায়ী পরে মহারাষ্ট্রের গড়ছিরৌলি অঞ্চলে কাজ করতে যান এবং ১৯৯২ সালে ধরা পড়ার আগে পর্যন্ত সেখানেই মাওবাদী সংগঠনের কাজে ব্যপ্ত ছিলেন। ১৯৯২ সাকে ব্যাঙ্গালোরে গ্রেপ্তার হয়ে আট বছর কারাবাস করেন তিনি। ১৯৯৮ তে জেল থেকে মুক্তি পেয়ে পূনরায় দণ্ডকারণ্য ও অন্ধ্রপ্রদেশ এর বিভিন্ন এলাকায় বিপ্লবী আন্দোলনের সাথে যুক্ত ছিলেন। ২০০৫ সালে ভারতীয় মাওবাদী পার্টির কেন্দ্রীয় কমিটির সদস্য ও কেন্দ্রীয় সামরিক কমিশনের সদস্যও নির্বাচিত হয়েছিলেন। তিনি দলের অভ্যন্তরে সূর্যম ও বিকাশ নামেও পরিচিত ছিলেন।   মৃত্যু  ২০০৯ সালের ২৩ মে, ওয়ারঙ্গল জেলায় ভারতীয় নিরাপত্তাবাহিনীর সঙ্গে মুখোমুখি সংঘর্ষে তার নিহত হওয়ার সংবাদ প্রচারিত হয়। একই সাথে মারা যান তাঁর সহচর আরেক মাওবাদী কর্মী ভেঙ্কাটাইয়্যা। ভারতীয় কমিউনিস্ট পার্টি (মাওবাদী)র বয়ান ও অভিযোগ অনুযায়ী তাকে নাশিক থেকে আগেই গ্রেপ্তার করে অত্যাচার করার পর সাজানো সংঘর্ষে খুন করা হয়। তার মরদেহ নিজ গ্রাম কুর্থিরাভুলাচেরুভু গ্রামে পিতার সমাধির পাশে সমাহিত করা হয়।   তথ্যসূত্র   বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:২০০৯-এ মৃত্যু বিষয়শ্রেণী:তেলুগু ব্যক্তি বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:সংশোধনবাদ বিরোধী বিষয়শ্রেণী:১৯৫০-এর দশকে জন্ম
ভিয়াচেস্লাভ মিখাইলোভিচ মলোটভ (মার্চ ৯, ১৮৯০ - নভেম্বর ৮, ১৯৮৬ মস্কো) একটি সোভিয়েত রাজনীতিবিদ এবং কূটনীতিবিদ সোভিয়েত সরকার ১৯২০ থেকে যখন তিনি ক্ষমতায় আসেন তখন তিনি ছিলেন একজন শীর্ষ নেতা। তিনি ১৯৫০-এর দশক পর্যন্ত জোসেফ স্ট্যালিন একটি প্রোটেজি ছিলেন। নিকিতা ক্রুশ্চেভ তাকে অফিস থেকে বরখাস্ত করে। মোলোটোভ-রিবেন্ট্রফ চুক্তি ১৯৩৯ এর প্রধান সোভিয়েত স্বাক্ষরকারী ছিলেন এই চুক্তি জার্মানি এবং ইউএসএসআর এর মধ্যে স্বাক্ষরিত হয়েছিল এবং একে একে একে একে আক্রমণ করার প্রতিশ্রুতি ছিল না। চুক্তিটি ২ য় বৎসর ধরে চলে, যতক্ষণ না জার্মানি ২২ জুন, ১৯৪১ সালে সোভিয়েত ইউনিয়নের আক্রমণ শুরু করে। মোলোটোভ ককটেল, যা ফিনল্যান্ডের ফিনল্যান্ডের সোভিয়েত আক্রমণের বিরুদ্ধে লড়াই করে উদ্ভূত হয়েছিল, এর নামকরণ করা হয় তাকে."Molotov". Random House Webster's Unabridged Dictionary.   তথ্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:রুশ মার্ক্সবাদী বিষয়শ্রেণী:সংশোধনবাদ বিরোধী বিষয়শ্রেণী:সোভিয়েত ইউনিয়নের প্রধানমন্ত্রী বিষয়শ্রেণী:পুরনো বলশেভিক বিষয়শ্রেণী:রুশ সাম্যবাদী বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:দ্বিতীয় বিশ্বযুদ্ধের সোভিয়েত ব্যক্তি বিষয়শ্রেণী:দ্বিতীয় বিশ্বযুদ্ধের রাজনৈতিক নেতা বিষয়শ্রেণী:রুশ সমাজ গণতান্ত্রিক শ্রমিক দলের সদস্য বিষয়শ্রেণী:সোভিয়েত ইউনিয়নের সরকার প্রধান বিষয়শ্রেণী:স্তালিনবাদ বিষয়শ্রেণী:জোসেফ স্তালিন বিষয়শ্রেণী:আলঝেইমার রোগ থেকে মৃত্যু
ওয়েলসের বর্তমান সরকার ব্যবস্থা সম্পর্কে জনসাধারণকে শিক্ষিত করতে এবং ন্যাশনাল বিষয়ে ওয়েলসের সর্বত্র একটি বিতর্ককে উন্নীত করার জন্য রোডরি মরগান, প্রথম মন্ত্রী এবং ওয়েলশ সরকারের ডেপুটি ফার্স্ট মিনিস্টার ইউয়ান উইন জোনস দ্বারা অল ওয়েলস কনভেনশন স্থাপন করা হয়েছিল। অ্যাসেম্বলি ফর ওয়েলসের বর্তমান ডিভোলিউশন মীমাংসা এবং প্রাথমিক আইন প্রণয়নের ক্ষমতায় যাওয়ার বিষয়ে একটি গণভোট হওয়া উচিত কিনা।   কনভেনশনে সভাপতিত্ব করেন স্যার এমির জোন্স প্যারি।  অল ওয়েলস কনভেনশন ১৮ নভেম্বর ২০০৯-এ ফার্স্ট মিনিস্টার, রোডরি মরগানকে তার ফলাফলগুলি রিপোর্ট করে।   তথ্যসূত্র   বিষয়শ্রেণী:ওয়েলশ শ্রমিক দল বিষয়শ্রেণী:২০০৯-এর সৃষ্টিকর্ম বিষয়শ্রেণী:২০০৯-এ রাজনীতি বিষয়শ্রেণী:ওয়েলশ সরকার বিষয়শ্রেণী:প্লেইড কামরি
"উইলি'স লাইক-ওয়েক" (রাউড ৩০, চাইল্ড ২৫) একটি ইংরেজি ভাষার লোক গান।  সংক্ষিপ্তসার উইলি তার শেষকৃত্যের প্রস্তুতি নিয়ে নিজের পোশাকে শুয়ে পড়ে। তার প্রেমিকা এটি জানতে পেরে নিজের বাবার কাছে প্রার্থনা করে, যাতে তাকে যেতে দেওয়া হয়। অনুমতি পেয়ে সে ঘরে ঢোকে, আর তখনই উইলি জেগে উঠে ঘোষণা করে যে সে তৎক্ষণাৎ তাকে বিয়ে করবে।  অন্য রূপ ব্যালাডের একটি সাধারণ বিষয়বস্তু হলো মৃত্যুর ভান করে এক অনিচ্ছুক কুমারীকে প্রলুব্ধ করা। আরও সাধারণ হলো, নায়িকা নিজেই এটিকে স্বামী পাওয়ার কৌশল হিসেবে ব্যবহার করে, যেমন "দ্য গে গোশক" ব্যালাডে দেখা যায়।  ডেনীয় সংস্করণগুলি ষোড়শ শতকের পাণ্ডুলিপিতে পাওয়া যায়, এবং শত শত বছর ধরে মৌখিক ঐতিহ্য হিসেবে চলতে থাকে। এটি ডেনীয় ভাষায় সবচেয়ে সাধারণ ব্যালাডগুলোর মধ্যে একটি, এবং হাঙ্গেরীয়, স্লোভেনীয়, এবং ইতালীয় সংস্করণে পরিচিত।  দেখুনও চাইল্ড ব্যালাডের তালিকা  তথ্যসূত্র  বহিঃসংযোগ উইলি'স লাইক-ওয়েক  বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা বিষয়শ্রেণী:অজানা গীতিকারদের গান
ফুটবল ক্লাব আন্দোরিনিয়া সান্তো আন্তোনিও (; সাধারণত সিএফ আন্দোরিনিয়া এবং সংক্ষেপে ফুটবল ক্লাব আন্দোরিনিয়া নামে পরিচিত) হচ্ছে মাদেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি ১৯২৫ সালে প্রতিষ্ঠিত হয়েছে। ৫০০ ধারণক্ষমতাবিশিষ্ট আন্দোরিনিয়া স্টেডিয়ামে সোয়ালোস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের সভাপতির দায়িত্ব পালন করছেন দুয়ার্তে সান্তোস।  ঘরোয়া ফুটবলে, ফুটবল ক্লাব আন্দোরিনিয়া এপর্যন্ত ৩টি শিরোপা জয়লাভ করেছে; যার মধ্যে একটি তেরসেইরা দিভিসাও, একটি এএফ মাদেইরা চ্যাম্পিয়নশিপ এবং একটি এএফ মাদেইরা কাপ শিরোপা রয়েছে। ক্রিস্তিয়ানো রোনালদো ফুটবল ক্লাব আন্দোরিনিয়ার জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ  প্লেমেকারস্ট্যাটসে ফুটবল ক্লাব আন্দোরিনিয়া   বিষয়শ্রেণী:ফুটবল ক্লাব আন্দোরিনিয়া বিষয়শ্রেণী:১৯২৫-এ প্রতিষ্ঠিত ফুটবল ক্লাব বিষয়শ্রেণী:১৯২৫-এ পর্তুগালে প্রতিষ্ঠিত বিষয়শ্রেণী:পর্তুগালের ফুটবল ক্লাব
সাংহাই আন্তর্জাতিক চলচ্চিত্র উৎসব, সংক্ষেপে এসআইএফএফ, এশিয়ার বৃহত্তম চলচ্চিত্র উৎসব ও চীনে দীর্ঘতম সময় ধরে চলমান আন্তর্জাতিক চলচ্চিত্র অনুষ্ঠান। ১৯৯৩ সালের অক্টোবর মাসে এই উৎসব প্রথম আয়োজিত হয়। এটি এফআইএপিএফ কর্তৃক স্বীকৃত একমাত্র চীনা উৎসব।  প্রতি বছরের জুন মাসে দশ দিনের বেশি সময় নিয়ে এই উৎসব অনুষ্ঠিত হয়। এই উৎসবের আয়োজন করে চায়না ফিল্ম অ্যাডমিনিস্ট্রেশন, চায়না মিডিয়া গ্রুপ ও সাংহাই সরকার। উৎসবে শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেতা/অভিনেত্রী ও অন্যান্য বিভাগে কয়েকটি গোল্ডেন গবলেট এবং একটি বিশেষ জুরি পুরস্কার প্রদান করা হয়। এসআইএফএফ মার্টে চলচ্চিত্র বাজার, চায়না ফিল্ম পিচ অ্যান্ড ক্যাচ (সিএফপিসি) ও কো-প্রোডাকশন ফিল্ম পিচ অ্যান্ড ক্যাচ (কো-এফপিসি) রয়েছে। এসআইএফএফোরাম একটি যোগাযোগের মাধ্যম।  পুরস্কার গোল্ডেন গবলেট পুরস্কার গোল্ডেন গবলেট পুরস্কারের চারটি শাখা রয়েছে। এতে পূর্ণদৈর্ঘ্য চলচ্চিত্রের জন্য প্রধান প্রতিযোগিতার পাশাপাশি এশিয়ার নতুন প্রতিভা, প্রামাণ্যচিত্র, অ্যানিমেশন ও স্বল্পদৈর্ঘ্য চলচ্চিত্রের প্রতিযোগিতা রয়েছে।  প্রধান প্রতিযোগিতা  শ্রেষ্ঠ পূর্ণদৈর্ঘ্য চলচ্চিত্র (প্রযোজককে দেওয়া হয়)  জুরি গ্রঁ প্রি  শ্রেষ্ঠ অভিনেত্রী  শ্রেষ্ঠ অভিনেতা  শ্রেষ্ঠ পরিচালক  শ্রেষ্ঠ চিত্রনাট্য  শ্রেষ্ঠ চিত্রগ্রহণ  সেরা সৃজনশীল অবদান (সঙ্গীত, সৃজনশীল পরিচালনা, পোশাক পরিকল্পনা, চিত্রসম্পাদনা, রূপসজ্জা প্রভৃতি)  প্রামাণ্যচিত্র প্রতিযোগিতা  শ্রেষ্ঠ প্রামাণ্য চলচ্চিত্র (পরিচালককে দেওয়া হয়)  অ্যানিমেশন প্রতিযোগিতা  শ্রেষ্ঠ অ্যানিমেটেড চলচ্চিত্র (পরিচালককে দেওয়া হয়)  এশীয় নতুন প্রতিভা পুরস্কার  শ্রেষ্ঠ চলচ্চিত্র  শ্রেষ্ঠ পরিচালক  শ্রেষ্ঠ অভিনেতা  শ্রেষ্ঠ অভিনেত্রী  শ্রেষ্ঠ চলচ্চিত্র রচয়িতা  শ্রেষ্ঠ চিত্রগ্রাহক  স্বল্পদৈর্ঘ্য চলচ্চিত্রের প্রতিযোগিতা  শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র (পরিচালককে দেওয়া হয়)  শ্রেষ্ঠ অ্যানিমেটেড স্বল্পদৈর্ঘ্য চলচ্চিত্র (পরিচালককে দেওয়া হয়)  চীনা মুভি চ্যানেল মিডিয়া পুরস্কার  সবচেয়ে আকর্ষণীয় চলচ্চিত্র  সবচেয়ে আকর্ষণীয় চিত্রনাট্যকার  সবচেয়ে আকর্ষণীয় পরিচালক  সবচেয়ে আকর্ষণীয় প্রধান অভিনেতা  সবচেয়ে আকর্ষণীয় প্রধান অভিনেত্রী  সবচেয়ে আকর্ষণীয় পার্শ্ব অভিনেতা  সবচেয়ে আকর্ষণীয় পার্শ্ব অভিনেত্রী  সবচেয়ে আকর্ষণীয় নবীন পরিচালক  সবচেয়ে আকর্ষণীয় নবীন অভিনেতা  সবচেয়ে আকর্ষণীয় নবীন অভিনেত্রী  জ্যাকি চ্যান মারপিটধর্মী চলচ্চিত্র পুরস্কার  শ্রেষ্ঠ মারপিটধর্মী চলচ্চিত্র  শ্রেষ্ঠ মারপিটধর্মী চলচ্চিত্র পরিচালক  শ্রেষ্ঠ মারপিটধর্মী চলচ্চিত্র অভিনেতা  শ্রেষ্ঠ মারপিটধর্মী চলচ্চিত্র অভিনেত্রী  শ্রেষ্ঠ মারপিট পরিচালক  শ্রেষ্ঠ মারপিটধর্মী চলচ্চিত্রের নবীন অভিনয়শিল্পী  শ্রেষ্ঠ বিশেষ প্রভাব  শ্রেষ্ঠ মারপিট  তথ্যসূত্র  বহিঃসংযোগ  আইএমডিবিতে সাংহাই আন্তর্জাতিক চলচ্চিত্র উৎসব State of the Shanghai International Film Festival by Casey Hall, CNN International, 8 June 2011 13th Shanghai International Film Festival CRI    বিষয়শ্রেণী:১৯৯৩-এ প্রতিষ্ঠিত চলচ্চিত্র উৎসব বিষয়শ্রেণী:সাংহাইয়ে ১৯৯৩-এ প্রতিষ্ঠিত বিষয়শ্রেণী:সাংহাইয়ে বার্ষিক অনুষ্ঠান
ওয়ার্ড নং ১১৭, কলকাতা পৌর সংস্থা, বরো নং ১৩ এর কলকাতা মিউনিসিপাল কর্পোরেশনের প্রশাসনিক বিভাগ যা ভারতের পশ্চিমবঙ্গ রাজ্যের টালিগঞ্জ সার্কুলার রোডের (চান্দুবাবুর ঝিল-বুড়োশিবতলা) আশেপাশের অংশগুলিকে আচ্ছাদন করে।   ভূগোল  ওয়ার্ড নং ১১৭ এর সীমানা ঃ উত্তরে টালিগঞ্জ সার্কুলার রোড এবং এসএনরোয় রোড; পূর্ব দিকে টালির নালা; দক্ষিণে রায় বাহাদুর এসিআর রোড এবং প্রাণ কৃষ্ণ চন্দ্র লেন; এবং পশ্চিমে বুড়োশিটালা মেইন রোড।  ওয়ার্ডটি কলকাতা পুলিশের বেহালা থানা পরিবেশন করে। Kolkata: Detail Maps of 141 Wards with Street Directory, Fourth Impression 2003, Map No. 87, D.P. Publication and Sales Concern, 66 College Street, Kolkata-700 073.  বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ জেলাগুলিকে অন্তর্ভুক্ত করে, অর্থাৎ সরসুনা, তারাতলা, বেহালা, পার্নশ্রী, ঠাকুরপুকুর এবং হরিদেবপুর।    ডেমোগ্রাফিক্স  ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১১৭ নং ওয়ার্ডের মোট জনসংখ্যা ছিল ২১,৮২৪, এর মধ্যে ১১,১২১ (৫১%) পুরুষ এবং ১০,৭০৩ (৪৯%) মহিলা ছিলেন। Years বছরের নিচে জনসংখ্যা ছিল ১,৭৪২ জন। ১১৭ নং ওয়ার্ডে মোট সাক্ষরতার সংখ্যা ছিল ১,,৩৭.৬ (৬ বছরের বেশি জনসংখ্যার ৮..৫৩%)।   কলকাতা পশ্চিমবঙ্গের দ্বিতীয় সর্বাধিক শিক্ষিত জেলা is  কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে  ৮৬.৩% হয়েছে।    নির্বাচনের উপাত্ত  ওয়ার্ডটি একটি পৌরসংস্থা কাউন্সিল নির্বাচনী এলাকা গঠন করে এবং বেহালা পূর্ব (বিধানসভা কেন্দ্র) এর একটি অংশ।  নির্বাচন বছর গণপরিষদ কাউন্সিলর নাম পার্টি অধিভুক্তি ২০০৫ ওয়ার্ড নং ১১৭ সাইলেন দাশগুপ্ত ভারতীয় জাতীয় কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ সাইলেন দাশগুপ্ত সর্বভারতীয় তৃণমূল কংগ্রেস  ২০১৫ সাইলেন দাশগুপ্ত অল ইন্ডিয়া তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
য়ে-শেস-থার-'দোদ () (১৭৫৬-১৮৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাত্তরতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  য়ে-শেস-থার-'দোদ ১৭৫৬ খ্রিষ্টাব্দে মধ্য তিব্বতের কোংপো অঞ্চলের সে-বা-স্গাং () নামক স্থানে জন্মগ্রহণ করেন। তার পিতার নাম ছিল স্গ্রোন-মা-দার-র্গ্যাস () এবং মাতার নাম ছিল ব্সোদ-নাম্স-দ্পাল-'দ্জোম ()। দশ বছর বয়সে তিনি 'ব্রু-লা () বৌদ্ধ আশ্রমে স্কাল-ব্জাং-ব্ক্রা-শিস () নামক এক বৌদ্ধ ভিক্ষুর নিকট শিক্ষালাভ শুরু করেন। তেরো বছর বয়সে 'দুল-'দ্জিন-দ্পাল-'ব্যোর-ব্জাং-পো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি সে-রা বৌদ্ধবিহার বিশ্ববিদ্যালয়ে ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পা, স্ব্যিন-পা-ছোস-ব্জাং (), কোং-পো-য়ে-শেস-রাব-'ফেল () প্রভৃতি বৌদ্ধ পণ্ডিতদের নিকট শিক্ষালাভ করেন। ছাব্বিশ বছর বয়সে অষ্টম দলাই লামা তাকে ভিক্ষুর শপথ প্রদান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ শেষ করে একচল্লিশ বছর বয়সে এই বিহারের প্রধানের দায়িত্ব লাভ করেন। একষট্টি বছর বয়সে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব গ্রহণ করেন। ১৮২৮ খ্রিষ্টাব্দে তিনি দ্গা'-ল্দান বৌদ্ধবিহারের একাত্তরতম প্রধানের দায়িত্ব লাভ করেন এবং দুই বছর এই পদে থাকার পর তার মৃত্যু হয়।   তথ্যসূত্র      বিষয়শ্রেণী:১৭৫৬-এ জন্ম বিষয়শ্রেণী:১৮৩০-এ মৃত্যু বিষয়শ্রেণী:গানদেন ত্রিপা
অস্ট্রেলিয়া ফুটবল ফেডারেশন (; এছাড়াও সংক্ষেপে এফএফএ নামে পরিচিত) হচ্ছে অস্ট্রেলিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৫ বছর পর ২০০৬ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর অস্ট্রেলিয়ার সিডনিতে অবস্থিত।  এই সংস্থাটি অস্ট্রেলিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এ-লীগ এবং ডাব্লিউ-লীগের মতো প্রতিযোগিতার সকল কার্যক্রম পরিচালনা করে। বর্তমানে অস্ট্রেলিয়া ফুটবল ফেডারেশনের সভাপতির দায়িত্ব পালন করছেন ক্রিস নিকু এবং সাধারণ সম্পাদকের দায়িত্ব পালন করছেন জেমস জনসন।   কর্মকর্তা    অবস্থান  নাম সভাপতি  ক্রিস নিকু সহ-সভাপতি  হিদার রিড সাধারণ সম্পাদক  জেমস জনসন কোষাধ্যক্ষ  মার্ক ফালভো গণমাধ্যম এবং যোগাযোগ পরিচালক  এডাম মার্ক প্রযুক্তিগত পরিচালক  ট্রেভর মরগ্যান ফুটসাল সমন্বয়কারী   জাতীয় দলের কোচ (পুরুষ)  গ্র্যাহাম আর্নল্ড জাতীয় দলের কোচ (নারী)   রেফারি সমন্বয়কারী  ম্যাথু চিজম্যান   তথ্যসূত্র    বহিঃসংযোগ      ফিফা-এ অস্ট্রেলিয়া ফুটবল ফেডারেশন    এএফসি-এ অস্ট্রেলিয়া ফুটবল ফেডারেশন     বিষয়শ্রেণী:১৯৬১-এ অস্ট্রেলিয়া-এ প্রতিষ্ঠিত বিষয়শ্রেণী:১৯৬১-এ প্রতিষ্ঠিত ক্রীড়া সংস্থা বিষয়শ্রেণী:অস্ট্রেলিয়ার ক্রীড়া নিয়ন্ত্রণ সংস্থা বিষয়শ্রেণী:অস্ট্রেলিয়ার ফুটবল পরিচালনা পরিষদ বিষয়শ্রেণী:এএফসির সদস্য বিষয়শ্রেণী:সিডনি ভিত্তিক সংগঠন
এবিএম নুরুল ইসলাম (৬ জুলাই ১৯৩৭-১০ ফেব্রুয়ারি ২০২০) বাংলাদেশী রাজনীতিবিদ, সুপ্রিম কোর্টের আইনজীবী, আওয়ামী লীগের পূর্ব পাকিস্তানের প্রাক্তন এমএনএ। তিনি জাতীয় পার্টির নেতা ছিলেন।   জন্ম ও প্রাথমিক জীবন  এবিএম নুরুল ইসলাম ৬ জুলাই ১৯৩৭ সালে রাজবাড়ী জেলার কালুখালী উপজেলায় মৃগী ইউনিয়নের হোগলাডাঙ্গী গ্রামে জন্মগ্রহণ করেন। তিনি ১৯৫০ সালে ফরিদপুর মহেজ উদ্দিন হাই মাদ্রাসা থেকে এসএসসি এবং ১৯৫২ সালে ফরিদপুর রাজেন্দ্র কলেজ থেকে আইএ পাশ করে ঢাকা বিশ্ববিদ্যালয় থেকে ১৯৫৬ সালে বিএ ডিগ্রী এবং ১৯৫৮ সালে এমএ ও এলএলবি ডিগ্রি অর্জন করেন।   রাজনৈতিক ও কর্মজীবন  এবিএম নুরুল ইসলাম আওয়ামী লীগের পার্লামেন্টারি পার্টির সাধারণ সম্পাদক, ঢাকা বিশ্ববিদ্যালয়ের ফজলুল হকের ভিপি, ডাকসুর ভারপ্রাপ্ত সহসভাপতি, বৃহত্তর ফরিদপুর আইনজীবী কল্যাণ সমিতির সভাপতিসহ বিভিন্ন পদে দায়িত্ব পালন করেছিলেন।  ১৯৫৮ সালে ডিসেম্বরে তিনি হাই কোর্টে যোগদান করেন এবং ১৯৬১ সালে তিনি বার কাউন্সিল অব পাকিস্তানের আইনজীবী হিসেবে নিয়োগ লাভ করেন।  পাকিস্তানের পার্লামেন্টে তিনি আওয়ামী লীগের সংসদীয় দলের সেক্রেটারি হিসেবে দায়িত্ব পালন করেন এবং রাজবাড়ী ও মানিকগঞ্জ আসন থেকে ১৯৬৫ ও ১৯৭০ সালে তিনি আওয়ামী লীগ থেকে পাকিস্তান গণপরিষদের সদস্য মনোনীত হন।   মৃত্যু  এবিএম নুরুল ইসলাম ১০ ফেব্রুয়ারি ২০২০ সালে ঢাকার কলাবাগানের পপুলার মেডিকেল কলেজ এন্ড হস‌পিটালে চি‌কিৎসাধীন অবস্থায় মৃত্যুবরণ করেন। মৃত্যুকালে তি‌নি ৩ পুত্র ও ২ কন্যা রে‌খে গেছেন।   সমালোচনা  এবিএম নুরুল ইসলাম ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানের পক্ষ অবলম্বন করেছিলেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০২০-এ মৃত্যু বিষয়শ্রেণী:পাকিস্তান গণপরিষদ সদস্য বিষয়শ্রেণী:রাজবাড়ী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:জীবিত ব্যক্তি